Keď sme s nimi hovorili viac, vraveli, že ponúkajú len knihy, ktoré ponúkať chcú – zas, prevažne tí menší. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Niekedy sa to zdá byť veľmi jednoduché. Sme kníhkupectvo. Hľadáme, vyberáme a objednávame knihy a potom vám o nich píšeme a hovoríme. Prečo to robíme? Stále pre to isté, ale ťažko sa o tom hovorí. Takto pred týždňom sme boli vo Verone, kde sa stretlo viac ako 200 kníhkupkýň a kníhkupcov z celej Európy. Pýtali sme sa ich, prečo robia, čo robia, a viacerí – hlavne tí menší – odpovedali: „To make the world a better place“. Keď sme s nimi hovorili viac, vraveli, že ponúkajú len knihy, ktoré ponúkať chcú – zas, prevažne tí menší. Pre tých väčších je to ťažšie, ale aspoň robia kurátorované pulty alebo výklady. Potešilo nás, že to vidia a robia tak ako my.
## U nás v kníhkupectve
No jasné, potiaľto je to jednoduché, to, čo je ťažšie je kníhkupecká každodennosť v dnešnom svete a v tejto krajine. Asi je jasné, čo myslíme. Preto sme veľmi vďační, že k nám chodievate a kupujete si knihy aj v situácii, kedy je šetrenie nutnosťou. My pre vás stále budeme vyberať knihy a hovoriť o nich. A robíme to presne preto, prečo to robia iné malé a stredne veľké kníhkupectvá v Európe.
V poslednom týždni nás zaujali tieto knihy: Slúžky pro všechno, Osamelý bežec predčasne v cieli, Nezámernosť Eseje o umení a živote, Básnici zo Stasi, Za tichem – Šumava od Aleša Palána a knihy, ktoré sme už spomínali, ale teraz sme mali čas sa do nich začítať: Moment sily Dominiky Moravčíkovej, Zhroucení Édouarda Louisa, Systémy něhy Mareka Šindelku, Malé beštie Jessicy Lind. A na záver ešte The book of Bratislava, ktorá bude uvedená do sveta u nás v kníhkupectve už zajtra.
Od ľudí, ktorí čítali najnovšie knihy vydavateľstva Artforum, nám prichádzajú samé pekné správy. Veľmi nás to teší. Obe sú na svete necelý mesiac a už sa o nich píše v rôznych superlatívoch. Kolotočárka Jany Wernerovej aj Sprievodca K. Michaely Rosovej sú samozrejme na našom pulte hneď pri vchode. Spoločne sa stretnú aj s treťou plánovanou vydavateľskou novinkou slovenského autora Terpentín Lukáša Cabalu v debate na festivale BRaK v piatok 29. mája o 17-tej v Zichyho paláci.
Tento týždeň nás čaká niekoľko podujatí. V utorok 28. 4. 2026 o 18.00 predstavia Radoslav Passia a Julia Sherwood knihu Book of Bratislava, ktorá je súčasťou série antológií poviedok o mestách z celého sveta (Book of Prague, Book of Teheran, Book of Tokio). V stredu 29. 4. 2026 o 18.00 bude u nás v kníhkupectve diskusia s autorom a uvedenie knihy Pavla Pospěcha Osamělí hrdinové. A vo štvrtok 30. 4. 2026 o 18.00 budeme u nás v kníhkupectve hovoriť o knihe Digitálna intimita. Prečo si navzájom pozeráme do telefónov? Považujeme to za samozrejmú súčasť partnerského vzťahu alebo nám to prekáža?
Na záver knihy z našej stránky medzinihami.sk Po najnovšom románe 33-ročného francúzskeho prozaika sa zdá, že už narazil na strop rodinných nešťastí, ktoré ho doráňali najrozličnejšími spôsobmi. Básnici zo Stasi. Tvorivé písanie ako zbraň studenej vojny. Dávnejšie to bola kniha Tajomstvo kráľovstva a v tomto roku k nej po istom omeškaní konečne pribudlo i jej voľné pokračovanie s názvom Nepriatelia ľudstva. Být sám sebou není tak jednoduché, jak se zdá. V mozku každého z nás pracují společně miliardy neuronů a vytvářejí naše vědomé zkušenosti. Krehká a jemná je životná spoveď Patti Smith. „Presýpacie hodiny sa otočia. Každé zrnko je ako slovo, ktoré vybuchne do tisíca ďalších, prvé a posledné chvíle každého živého tvora.“
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.